Diari Oficial de la Generalitat Valenciana


Sumari del DOGV 3212, del 27-03-1998 (1998/900521)

ORDRE de 6 de març 1998 de la Conselleria d'Agricultura, Pesca i Alimentació per la qual es convoquen els II Premis d'Investigació Agrària «Antoni Josep Cavanilles» i s'aproven les bases per a concórrer-hi.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/03/06/(2)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900521


Data del document
:   06-03-1998

Organisme emissor


Tipus de document
:   Ordre

Descriptors 

:   * premi cultural
    * distinció honorífica
    * investigació agronòmica

ORDRE de 6 de març 1998 de la Conselleria d'Agricultura, Pesca i Alimentació per la qual es convoquen els II Premis d'Investigació Agrària «Antoni Josep Cavanilles» i s'aproven les bases per a concórrer-hi. [1998/X2024]  
Seguint la iniciativa presa l'any passat, la Conselleria considera convenient continuar amb la convocatòria dels II Premis d'Investigació Agrària «Antoni Josep Cavanilles»   
La convocatòria pretén estimular la investigació en els diferents aspectes del sector agroalimentari, alhora que sensibilitzar el conjunt de la societat sobre la importància d'un sector que té un pes econòmic i social indubtable en la Comunitat Valenciana.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Primer  
La Conselleria d'Agricultura, Pesca i Alimentació convoca els II Premis d'Investigació Agrària «Antoni Josep Cavanilles» i aprova les bases per les quals es regirà aquesta convocatòria , que figuren en l'Annex I d'aquesta ordre.  
Segon  
Els premis, per un import total màxim de 3.000.000 de pessetes, es finançaran a càrrec del capítol IV del programa 711.10, línia 406, dels pressupostos de la Generalitat Valenciana per a 1998.  
DISPOSICIÓ FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 6 de març de 1998  
La consellera d'Agricultura, Pesca i Alimentació,  
M. ÀNGELS RAMÓN-LLIN I MARTÍNEZ  
Annex I  
Bases dels II Premis d'Investigació Agrària  
«Antoni Josep Cavanilles»  
Primer. Naturalesa i objecte de la convocatòria  
Es convoquen els II Premis d'Investigació agrària «Antoni Josep Cavanilles», que s'atorgaran durant 1988, l'objecte dels quals ho constitueix la concessió d'un màxim de dos premis a la investigació en el sector agroalimentari.  
Segon. Objectius  
Constitueix l'objectiu general d'aquests premis estimular la investigació en els diferents aspectes del sector agroalimentari per a reconèixer i impulsar les activitats que en aquest àmbit es manifesten i que tinguen com a component fonamental el desenvolupament dels estudis agraris d'interès per a la Comunitat Valenciana, com també la sensibilització de la societat cap a aquest sector.  
Tercer. Aspirants  
Podran concórrer a l'obtenció dels premis les persones físiques, tant de forma individual com en equip. En el supòsit de presentació de treballs col·lectius s'haurà d'acreditar convenientment al director de l'equip que hi representarà a tots els efectes.  
Quart. Contingut i requisits formals dels treballs  
Els premis s'atorgaran a l'autor/a d'un treball d'investigació tecnicocientífica sobre el sector agroalimentari valencià, com també al treball que promoga temes que expliciten la relació, en termes generals, entre agricultura i societat valenciana.  
Dels treballs que hi concursen s'hauran de presentar sis exemplars, en format DIN A-4, amb 30 línies per pàgina com a màxim, 60 caràcters per línia i a doble espai, i la seua extensió no podrà excedir les 250 pàgines, redactades en qualsevol de les dues llengües oficials de la Comunitat Valenciana.  
S'hi adjuntarà també un resum (amb el mateix format) del treball realitzat, amb una extensió mínima de vint pàgines i màxima de trenta, que incloga els aspectes més rellevants de la investigació i en especial les seues conclusions.  
Cinquè. Lloc de presentació  
Els treballs que hi concórreguen es presentaran en el registre de la Conselleria d'Agricultura, Pesca i Alimentació (c/ Amadeu de Savoia núm. 2) durant un termini que finalitzarà el 30 de juny de 1998, acompanyats de la instància continguda en l'Annex II que servirà de sol·licitud per a participar en el concurs.  
Sisena. Jurat  
El jurat que atorgue els premis estarà format per:  
- President: consellera d'Agricultura, Pesca i Alimentació.  
- Vice-president: secretari general de la Conselleria d'Agricultura, Pesca i Alimentació.  
- Secretari: secretària general Administrativa de la Conselleria d'Agricultura, Pesca i Alimentació.  
- Vocals: cinc vocals nomenats per la consellera entre personalitats de reconegut prestigi en la matèria objecte de la convocatòria.  
Setena. Quanties dels premis  
La dotació dels premis serà:  
- Un premi d'1.500.000 de pessetes per al treball d'investigació cientificotècnica.  
- Un premi d'1.500.000 de pessetes per al treball de relació entre agricultura i societat valenciana.  
Els premis en les seues dues modalitats són indivisibles. No obstant això, el jurat té la facultat de declarar-los deserts quan, al seu parer, no concórreguen els mèrits suficients en els treballs presentats. En el supòsit que aquests siguen declarats deserts, es podran concedir fins un màxim de 3 accèssits de 500.000 pessetes cadascun d'ells per premi.  
Vuitena. Lliurament dels premis  
La data i el lloc de lliurament dels premis i, si s'escau, dels accèssits, seran oportunament comunicats als aspirants i els no premiats podran recollir els treballs durant un termini de dos mesos a partir de la data de lliurament dels premis.  
Novena. Publicació dels treballs  
La Conselleria d'Agricultura, Pesca i Alimentació es reserva la possibilitat de publicar el treball durant un termini màxim de dos anys. La publicació suposa la renúncia per part dels participants dels drets d'autor a favor de la Conselleria.  
Deu. Acceptació de les bases  
La participació en aquesta convocatòria implica l'acceptació de totes les seues bases i la decisió del jurat al qual correspon resoldre els dubtes que es plantegen i les seues decisions seran inapel·lables.


Còpia Permalink ELI